

**LATVIJAS KARSĒJU SPORTA PROJEKTU KONKURSA**

**“Atbalsts LKSF biedriem COVID19 pandēmijas izraisīto seku mazināšanai”**

**FINANSĒŠANAS LĪGUMS Nr. LKSF\_\_\_\_\_\_\_**

2020.gada \_\_\_\_\_\_\_\_\_\_\_\_

**Biedrība "Latvijas Karsēju sporta federācija"** reģ.nr. 40008258221, Mārupe, Kurpnieku iela 13 (turpmāk tekstā **Federācija**), tās valdes priekšsēdētājas Katrīnas Kūmas personā no vienas puses, un

\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_\_\_, personā, **(**turpmāk – Finansējuma saņēmējs), no otras puses, kopā saukti – Puses, pamatojoties uz Federācijas projektu finansēšanas konkursa komisijas lēmumu (Datums ), noslēdz šādu līgumu, turpmāk – Līgums:

1. **LĪGUMA PRIEKŠMETS**

1.1. Finansējuma saņēmējs apņemas organizēt un realizēt konkursa projektu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk – Projekts, saskaņā ar Federācijas projektu finansēšanas konkursa nolikumu, turpmāk – Nolikums, Līguma nosacījumiem un Pušu savstarpēji apstiprinātiem pielikumiem - Projekta tāmi, (Nolikuma 2. pielikums) un citiem pielikumiem saskaņā ar Projekta specifiku. Visi pielikumi ir neatņemamas Līguma sastāvdaļas.

1.2. Departaments piešķir Finansējuma saņēmējam finansējumu no 2020. gada Valsts budžeta programmas līdzekļiem.

1. **LĪGUMA SUMMA UN NORĒĶINU KĀRTĪBA**

2.1. Līguma priekšmeta kopējā summa ir EUR \_\_\_\_\_\_\_ (summa vārdiem), turpmāk – Finansējums.

2.2. Finansējums tiek pārskaitīts 10 (desmit dienu) laikā no Līguma parakstīšanas datuma un rēķina iesniegšanas Federācijai Līguma 3. nodaļā noteiktajā kārtībā, ieskaitot finansējuma saņēmēja norādītajā kontā.

2.3. Līguma 2.1.punktā norādīto Līguma summu Pasūtītājs apmaksā sekojošā kārtībā:

2.3.1. Finansējuma summa jeb EUR \_\_\_\_\_\_\_ (summa vārdiem) tiek pārskaitīta 10 (desmit dienu) laikā no Līguma parakstīšanas datuma un rēķina iesniegšanas Departamentā Līguma 3. nodaļā noteiktajā kārtībā, ieskaitot Finansējuma saņēmēja norādītajā kontā.

**3. RĒĶINA FORMĀTS UN IESNIEGŠANAS KĀRTĪBA**

3.1. Finansējuma saņēmējs sagatavo un iesniedz Federācijai rēķinu elektroniskā formātā atbilstoši LR normatīvajiem aktiem par elektroniskā rēķina formātu.

3.2. Finansējuma saņēmējam ir pienākums sekot līdzi iesniegtā rēķina apstrādes statusam;

3.3. Ja Finansējuma saņēmējs ir iesniedzis nepareizi aizpildītu un / vai Līguma nosacījumiem neatbilstošu rēķinu, Federācija šādu rēķinu apmaksai nepieņem un neakceptē. Finansējuma saņēmējam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā rēķina apmaksas termiņu skaita no dienas, kad Finansējuma saņēmējs ir iesniedzis atkārtotu rēķinu.

**4. PUŠU PIENĀKUMI UN TIESĪBAS**

4.1. Finansējuma saņēmējam ir šādi pienākumi:

4.1.1. organizēt un realizēt Projektu profesionāli, kvalitatīvi un atbilstoši šā Līguma un normatīvo aktu prasībām, tai skaitā Publisku izklaides un svētku pasākumu drošības likuma un Autortiesību likuma normām;

4.1.2. nodrošināt, lai Projekta norises laikā netiktu pieļautas patvaļīgas atkāpes no Līguma noteikumiem, Projekta tāmē noteiktās izpildes kārtības, termiņiem, finanšu izlietojuma, izņemot Līgumā atrunātos gadījumus;

4.1.3. pēc Federācijas pieprasījuma nekavējoties rakstiski vai mutiski sniegt informāciju par Projekta sagatavošanas un realizācijas gaitu;

4.1.4. saskaņot ar Federāciju jebkuras izmaiņas Projekta izpildes gaitā (programma, izpildītāji, īstenošanas termiņi, norises laiks, vieta u.tml.);

4.1.5. rakstiski informēt Federāciju par apstākļiem, kas var ietekmēt Projekta norises atbilstību Līguma noteikumiem;

4.1.6. izlietot Finansējumu tikai Līgumā norādītā Projekta realizēšanai atbilstoši abu pušu apstiprinātajai Projekta tāmei;

4.1.7. ne vēlāk kā līdz 2020. gada 1. decembrī (viena mēneša laikā no Projekta īstenošanas pēdējās dienas vai saskaņā ar Līgumā noteiktajiem termiņiem) iesniegt Federācijai:

4.1.7.1. finanšu atskaiti par piešķirtā Finansējuma izlietojumu, atskaitei pievienojot izdevumu apliecinošus dokumentus vai to kopijas (maksājumu uzdevumi, bankas izraksti, līgumi, rēķini, kases orderi u.c.), kuros norādīts darījuma priekšmets, apjoms, vieta, laiks (Nolikuma 5.pielikums);

4.1.7.2. atskaiti par Projekta īstenošanas gaitu un rezultātiem (Nolikuma 6.pielikums)

4.1.8. visi aprēķina un apmaksas attaisnojuma dokumenti jāuzglabā gadu no atskaites iesniegšanas dienas un jāuzrāda Federācijai pēc pieprasījuma;

4.1.9. ievietot norādi – Federācijas logo un atsauci par Federācijas atbalstu Projektam visos ar Projektu saistītos paziņojumos, reklāmas un informatīvajos materiālos, publiskajās runās, masu medijos, kā arī visu veidu iespieddarbos;

4.1.10. saskaņot ar Federāciju logo un atsauces izvietojumu pirms drukas vai eksponēšanas tīmeklī, iesūtot saskaņojamos materiālus elektroniski Federācijas kontaktpersonai publicitātes jautājumos;

4.1.11. ne vēlāk kā piecas darba dienas pirms Projekta norises nosūta elektroniski preses ziņas par Projekta norisi Federācijas kontaktpersonai publicitātes jautājumos;

4.2. Finansējuma saņēmējam ir šādas tiesības:

4.2.1. lai nodrošinātu Projekta kvalitatīvu norisi, informējot Federāciju, iekļaut nebūtiskus grozījumus Projektā, ja tas atbilst Projekta saturiskajai koncepcijai;

4.2.2. veikt Finansējuma izlietojuma izmaiņas, nepalielinot piešķirtā Finansējuma apjomu:

4.2.2.1. ar Federācijas piekrišanu slēgt rakstveida vienošanos pie Līguma par Projekta tāmes korekciju, ja tāmes pozīciju izmaiņas ir lielākas par 10% no piešķirtā Finansējuma apjoma un / vai Projekta tāmē tiek iekļauta jauna izdevumu pozīcija vai kāda izdevumu pozīcija tiek izslēgta;

4.2.2.2. ja Projekta tāmes pozīciju izmaiņas ir mazākas par 10% no piešķirtā Finansējuma apjoma, norādīt veiktās izmaiņas Līguma 4.1.6.1. apakšpunktā noteiktajā atskaitē;

4.2.3. informējot Federāciju, vienpusēji atkāpties no Līguma saistību izpildes gadījumā, ja Federācija Līgumā noteiktajā termiņā nav samaksājis Līgumā noteikto Finansējumu vai tā daļu;

4.2.4. bez saskaņošanas ar Federāciju Finansējuma saņēmējs nav tiesīgs Līguma ietvaros uzņemtās saistības nodot izpildei trešajām personām.

4.3. Federācijai ir šādi pienākumi:

4.3.1. sniegt Finansējuma saņēmējam informāciju un dokumentāciju, kas nepieciešama, lai nodrošinātu Projekta veiksmīgu realizēšanu, iespēju robežās nodrošināt Finansējuma saņēmējam nepieciešamo atbalstu valsts un pašvaldības iestādēs;

4.3.2. rakstiski informēt Finansējuma saņēmēju par apstākļiem, kas var ietekmēt Projekta norises atbilstību Līguma noteikumiem;

4.3.3. veikt norēķinus ar Finansējuma saņēmēju Līgumā noteiktajos termiņos un kārtībā.

4.4. Federacijai ir šādas tiesības:

4.4.1. iespēju robežās ievietot informāciju par Projektu Federācijas pieejamos informācijas avotos;

4.4.2. vienpusēji atkāpties no Līguma saistību izpildes gadījumā, ja Finansējuma saņēmējs trīs darba dienu laikā pēc Federācijas iepriekšēja rakstiska brīdinājuma nenovērš vai nevar novērst Projekta izpildes gaitā konstatētos trūkumus, vai citas neatbilstības Līguma nosacījumiem;

4.4.3. kontrolēt piešķirto finanšu līdzekļu izlietošanu;

4.4.4. pieprasīt un iepazīties ar Finansējuma saņēmēja rīcībā esošajiem dokumentiem, kas attiecas uz Līguma izpildi;

4.4.5. vienpusēji atkāpties no Līguma un pieprasīt Finansējuma vai tā daļas atmaksu šādos gadījumos:

4.4.5.1. Finansējuma saņēmējs Līgumā noteiktajā termiņā neiesniedz Līgumā noteikto vai pieprasīto informāciju vai dokumentāciju;

4.4.5.2. Finansējums vai tā daļa izmantota Līgumā neparedzētiem mērķiem;

4.4.5.3. Finansējuma saņēmējs nav realizējis Projektu Līgumā noteiktajā termiņā.

**5. PUŠU ATBILDĪBA**

5.1. Finansējuma saņēmējs ir atbildīgs par Finansējuma izlietošanu un par Projekta norisi kopumā, tai skaitā par rīkotajām publisko iepirkumu procedūrām, atbilstoši spēkā esošajiem normatīvajiem aktiem.

5.2. Ja Federācija noteiktajos termiņos un apjomā nav izsniedzis Līgumā noteikto Finansējumu, Finansējuma saņēmējs tiesīgs pieprasīt līgumsodu 0,1 % apmērā no savlaicīgi nesamaksātā Finansējuma summas par katru kavējuma dienu, bet ne vairāk kā 10% no savlaicīgi nepamaksātā Finansējuma summas.

5.3. Ja Finansējuma saņēmējs neizpilda Līgumā pielīgtās saistības, tai skaitā Līgumā paredzētajos termiņos neiesniedz Līgumā paredzētās atskaites, Federācijai ir tiesības pieprasīt līgumsodu 0,1% apmērā no pārskaitītā Finansējuma summas par katru kavējuma dienu, bet ne vairāk kā 10% no pārskaitītās Finansējuma summas.

5.4. Ja Projekts netiek realizēts Finansējuma saņēmēja vainas dēļ, tas atmaksā piešķirto Finansējumu tādā apmērā, kādu ir saņēmis saskaņā ar šo Līgumu un Federācija papildus ir tiesīga pieprasīt līgumsodu 10% apmērā no kopējās piešķirtās Finansējuma summas.

5.5. Visi no Federācijas vai Finansējuma saņēmēja saņemtie maksājumi tiek dzēsti saskaņā ar Civillikuma 1843.panta noteikumiem. Līgumsoda samaksa nokavējuma gadījumā neatbrīvo Puses no saistību pilnīgas izpildes.

5.6. Puses ir atbildīgas par savu saistību izpildi vai to neizpildīšanas sekām. Katra no Pusēm ir materiāli atbildīga otrai Pusei vai trešajām personām par nodarītajiem tiešajiem un netiešajiem zaudējumiem Puses vai tās pilnvaroto personu darbības vai bezdarbības dēļ.

5.7. Ja kāda no Pusēm Līguma izpildē iesaista trešo personu, tad šī Puse saglabā pilnu atbildību par Līguma saistību izpildi, kā arī ir pilnā apjomā materiāli atbildīga par trešo personu nodarītajiem tiešajiem un netiešajiem zaudējumiem.

5.8. Finansējuma saņēmējs ir informēts, ka uz Valsts budžeta līdzekļu izlietošanu attiecas spēkā esošie normatīvie akti, tai skaitā, Publiskas personas finanšu līdzekļu un mantas izšķērdēšanas novēršanas likums, Par interešu konflikta novēršanu valsts amatpersonu darbībā, Publisko iepirkumu likums.

5.9. Par Līgumā paredzēto saistību neizpildīšanu Puses ir atbildīgas saskaņā ar spēkā esošajiem normatīvajiem aktiem.

5.10. Finansējuma saņēmējs ir atbildīgs par Federācijai iesniegtās informācijas satura atbilstību autortiesību, blakustiesību vai citu intelektuālo tiesību aizsardzības normu prasībām, kā arī atbildīgs par minēto tiesību pārkāpumiem un to radītajām sekām. Finansējuma saņēmējs ar informatīvo materiālu iesniegšanas vai nosūtīšanas faktu apliecina, ka Finansējuma saņēmēja rīcībā ir informatīvajos materiālos izmantoto darbu autoru vai citu intelektuālo tiesību īpašnieku atļaujas viņu darbu izmantošanai un izplatīšanai.

5.11. Puses, apstrādājot informāciju/personas datus, ievēros normatīvajos aktos noteiktās prasības.

5.12. Finansējuma saņēmējam ir pienākums informēt datu subjektu par personas datu apstrādi normatīvajos aktos noteiktajā kārtībā, kā arī nepieciešamības gadījumā saņemt piekrišanu datu apstrādei no Projekta dalībniekiem un apmeklētājiem.

**6. NEPĀRVARAMAS VARAS APSTĀKĻI**

6.1. Ja Puses nevar pilnīgi vai daļēji izpildīt savas saistības tādu apstākļu dēļ, kurus izraisījusi jebkāda veida dabas stihija, ugunsgrēks, eksplozija, militāra akcija, blokāde, streiks, valsts varas vai tās pārvaldes institūciju darbības, puses tiek atbrīvotas no atbildības par Līguma saistību neizpildīšanu.

6.2. Puse, kura nespēj pildīt ar šo Līgumu uzņemtās saistības nepārvaramas varas apstākļu dēļ, nekavējoties par to paziņo otrai Pusei, tiklīdz šādi apstākļi ir iestājušies vai Puse par tiem uzzinājusi.

6.3. Ja nepārvaramas varas apstākļi ilgst ilgāk par 1 (vienu) mēnesi, tad katrai no Pusēm ir tiesības vienpusējā kārtā pārtraukt Līgumu, rakstiski par to informējot otru Pusi.

6.4. Puse nav atbildīga par zaudējumiem, kas radušies otrai Puse nepārvaramas varas apstākļu dēļ.

**7. LĪGUMA SPĒKĀ ESAMĪBA, GROZĪŠANA UN IZBEIGŠANA**

7.1. Līgums stājas spēkā ar brīdi, kad to ir parakstījušas abas Puses, un ir spēkā līdz pilnīgai Pušu saistību izpildei.

7.2. Līgums var tikt izbeigts ar savstarpēju rakstisko Pušu vienošanos vai citādi saskaņā ar Latvijas Republikas normatīvajiem aktiem.

7.4. Jebkuras izmaiņas vai papildinājumi Līgumā jānoformē rakstiski un jāparaksta abām Pusēm. Šādas izmaiņas un papildinājumi ar to parakstīšanas brīdi kļūst par šī Līguma neatņemamu sastāvdaļu.

Līguma izbeigšanās gadījumā Pusēm jānorēķinās par visām saistībām, kas radušās līdz Līguma laušanas dienai.

7.5. Vienas Puses īpašnieka vai īpašuma formas maiņa nevar būt par pamatu Līguma izbeigšanai. Līguma izpildīšanas pienākums pāriet attiecīgās Puses tiesību un saistību pārņēmējiem.

7.6. Puses apņemas piecu darba dienu laikā paziņot viena otrai par savas atrašanās vietas, pārstāvja, bankas rekvizītu un citas būtiskas informācijas izmaiņām, kas var ietekmēt Līguma pienācīgu izpildi. Puses uzņemas pilnu atbildību par šī pienākuma savlaicīgu nepildīšanu.

7.7. Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.

7.8. Puses ir materiāli savstarpēji atbildīgas par zaudējumu nodarīšanu saskaņā ar spēkā esošajiem Latvijas Republikas normatīvajiem aktiem.

1. **CITI NOTEIKUMI**

8.1. Jautājumi, kas nav noteikti šajā Līgumā, tiek risināti saskaņā ar spēkā esošajiem Latvijas Republikas tiesību normatīvajiem aktiem.

8.2. Līguma izpildes laikā radušos strīdus Puses risina vienojoties rakstiski, vai, ja vienošanās nav iespējama, strīdu izskata tiesā Latvijas Republikas tiesību aktos noteiktajā kārtībā.

8.3. Ja kādai no Pusēm tiek mainīts juridiskais statuss, atrašanās vieta vai citi rekvizīti, tad tas nekavējoties, bet ne vēlāk kā 5 (piecu) kalendāro dienu laikā paziņo par to otrai Pusei.

8.4. Līgums ir sastādīts un parakstīts uz 4 (četrām) lapām 2 (divos) eksemplāros, katrai Pusei pa vienam. Abiem eksemplāriem ir vienāds juridisks spēks.

1. **PUŠU REKVIZĪTI UN PARAKSTI**

|  |  |
| --- | --- |
| **PASŪTĪTĀJS**  **Biedrība "Latvijas Karsēju sporta federācija"**  Reģ.Nr. 40008258221  Mārupe, Kurpnieku iela 13  Konts: LV54 TREL 9904 8150 0100 B  Tel. ;26575750  E-pasts [info@karseji.lv](mailto:info@karseji.lv) | **PIEGĀDĀTĀJS**  Reģ.Nr.  Konts:  Tel: +371  e-pasts: |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K. Kūma Direktors/ Prokūrists